Marlango actuarà a Sagunt el dissabte 21 d'abril
22 de març 2018

​ ![](/media/u1okhbt5/61c_marlango.jpg)  

El grup espanyol de música pop, Marlango, actuarà el dissabte 21 d'abril el Centre Cultural Mario Monreal, on oferirà un concert dins del seua gira Delicatessen. L'esdeveniment, organitzat per l’Agència PRO 21 en col·laboració amb la regidoria de Cultura de l'Ajuntament de Sagunt, està dins de la programació cultural que s'està preparant amb motiu de ser la ciutat Capital Cultural Valenciana durant enguany i part del pròxim.

El regidor de Cultura, José Manuel Tarazona, ha declarat que en este programa es vol posar en valor artistes que destaquen en els seus respectius àmbits “**i especialment impulsar a aquelles artistes que gràcies al seu talent i esforç s'haja vist reconegut el seu treball públicament**”. Amb esta programació “**d'alguna manera ajudem a trencar eixe sostre de cristall i recolzem la projecció d'artistes perquè arriben a aconseguir els seus objectius i les seues metes**”, ha manifestat el regidor, qui ha destacat de Marlango que és un grup consolidat en el nostre país i que per això dóna prestigi a la programació cultural de Sagunt.

![](/media/dirl1kud/61c_marlango_02.jpg)  
 

Marlango és un grup de música pop espanyol, amb influències del jazz i del blues. Actualment, l'actriu i cantant, Leonor Watling i Alejandro Pelayo formen este grup que porta en el panorama musical espanyol des de 2004. Amb un total de sis discos d'estudi i un recopilatori, presentaran a Sagunt els seus temes més reconeguts com _Si yo fuera otra_ o _Hold me tight_. Les entrades es posaran a la venda dilluns que ve, 26 de març, en els canals habituals.  

A més, Tarazona ha recordat que dissabte que ve 28 d'abril es farà la presentació oficial del programa d'actes culturals de la Capital Cultural Valenciana, reconeixement que la ciutat ha rebut, segons el regidor, “**pel nostre esforç, suport i durant molts anys tindre una programació cultural molt sòlida i de molta qualitat que arriba de manera transversal a tots els públics i que implica a diferents delegacions, com la de Joventut o Cultura entre d'altres**”.

            ​

*   [](http://www.facebook.com/sharer.php?u=https://aytosagunto.es/va/actualitat/marlango-actuara-a-sagunt-el-dissabte-21-d-abril/ "Facebook")
*   [](http://twitter.com/share?url=https://aytosagunto.es/va/actualitat/marlango-actuara-a-sagunt-el-dissabte-21-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/marlango-actuara-a-sagunt-el-dissabte-21-d-abril/ "Linked In")
*   [](mailto:?body=https://aytosagunto.es/va/actualitat/marlango-actuara-a-sagunt-el-dissabte-21-d-abril/)